કોંગ્રેસના રણદીત સુરજેવાલાએ નિવેદન આપતા જણાવ્યું હતું કે, કોંગ્રેસ પાર્ટીએ ક્યારેય કેમ્બ્રિઝ એનાલિટિકાની સેવા નથી લીધી. આ વાત કાયદા મંત્રી રવિશંકર પ્રસાદનું સફેદ જુઠ્ઠાણું છે. આ કોંગ્રેસ વિરુદ્ધ તેમને એજન્ડા છે. સુરજેવાલાએ વધુમાં કહ્યું કે, બીજેપીની ફેક ન્યૂઝ ફેક્ટ્રીએ આજે વધુ એક ફેક પ્રોડક્ટ લોંચ કરી છે. એવું લાગે છે કે જાણે ફેક સ્ટેટમેન્ટ, ફેક પ્રેસ કોન્ફરન્સ અને ફેક એજન્ડા જ બીજેપીનું ચરિત્ર બની ગયું છે. બીજેપી અને જેડીયૂએ કંપનીની સેવા લીધી હતી. તેમણે કહ્યું કે ભારતમાં obi નામની કંપનીની પાર્ટનર છે. ઓબી બીજેપીના ગઠબંધનવાળી એક પાર્ટીના નેતાના પુત્રની કંપની છે.